RJH เผยกำไรไตรมาส 2 โต 34% มาที่ 65 ลบ. หลังต้นทุน-ค่าใช้จ่ายลดลง
RJH เผยกำไรไตรมาส 2 โต 34% มาที่ 65 ลบ. จากช่วงเดียวกันเมื่อปีก่อนมีกำไร 48 ลบ. หลังต้นทุน-ค่าใช้จ่ายลดลง ขณะที่งวด 6 เดือน มกำไรลดลง 34% เหลือ 148 ลบ. จากช่วงเดียวกันเมื่อปีก่อนมีกำไร 225 ลบ.
10 ส.ค. 2563

บริษัท โรงพยาบาลราชธานี จำกัด (มหาชน) หรือ RJH รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลงานในไตรมาสดังกล่าว มีกำไรเพิ่มขึ้น เนื่องจากต้นทุนในการประกอบกิจการโรงพยาบาล ในไตรมาส 2/63 ลดลง 6% เมื่อเทียบกับช่วงเวลาเดียวกันของปีก่อน (ไม่รวมรายการพิเศษ 8.15 ล้านบาทของปีก่อน) อัตราการลดลงของต้นทุน ต่ำกว่าอัตราการลดลงของรายได้ (7%) ส่งผลให้อัตรตรากำไรขั้นต้นลดลงจาก 30.4% เป็น 29.6% ของรายได้ สาเหตุที่กำไรขั้นต้นลดลง เนื่องจากค่าเสื่อมราคาที่เพิ่มขึ้นจากการลงทุน ได้แก่ การปรับปรุง ward การซื้อเครื่องมือแพทย์ อย่างไรก็ตาม สัดส่วนของต้นทุนยาและเวชภัณฑ์ ตลอดจนค่าธรรมเนียมแพทย์ต่อรายได้ลดลง เนื่องจาก จำนวนคนไข้ประกันสังคมที่มาโรงพยาบาลลดลง
อีกทั้ง ค่าใช้จ่ายในการบริหารลดลง 5% เมื่อเทียบกับช่วงเวลาเดียวกันของปีก่อน (ไม่รวมรายการพิเศษ 22.5 ล้านบาท) สาเหตุ เนื่องจากการลดลงของค่าใช้จ่ายพนักงาน